**ПРОТОКОЛ № 31**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**ПРИ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 08.10.2019 г.**

Присъстват: Даниела Машева, Огнян Дамянов, Светлана Бошнакова, Пламена Цветанова, Пламен Найденов, Петя Маринова, Симона Попова, Емилия Пенева, Наталия Василева, Румен Колчев, Валентин Кирилов, Лъчезар Лазаров.

На заседанието присъстват: Мария Христова - директор на Дирекция „Конкурси на магистрати“, Антонина Романова - директор на дирекция „Атестиране на магистрати“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите при Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: Р-8 - Р-11; П-18 – П - 20.

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Илияна Атанасова Целова -  и.ф. административен ръководител - районен прокурор на Районна прокуратура - Видин, във връзка с открита процедура за избор на административен ръководител - районен прокурор на Районна прокуратура - Видин, който ще се проведе на 16.10.2019 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Илияна Атанасова Целова -  изпълняващ функциите „административен ръководител - районен прокурор“ на Районна прокуратура – Видин.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Илияна Атанасова Целова -  и.ф. административен ръководител - районен прокурор на Районна прокуратура – Видин.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Видин.

1.4. ВНАСЯ предложението за провеждане на избор в заседанието на Прокурорската колегия на ВСС, насрочено за 16.10.2019 г.

Р-2. ОТНОСНО: Произнасяне по допустимостта на кандидатите - участници в процедури за избор на административни ръководители, открити с решение на Прокурорската колегия на Висшия съдебен съвет по протокол № 24/26.09.2018 г. (обн. ДВ, бр. 81/02.10.2018 г.) и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ДОПУСКА**, на основание чл. 194а, ал. 2 от ЗСВ, до участие в процедури за избор на административни ръководители, открити с решение на Прокурорската колегия на Висшия съдебен съвет по протокол № 24/26.09.2018 г. (обн. ДВ, бр. 81/02.10.2018 г.), следните кандидати:

***Административен ръководител – окръжен прокурор на Окръжна прокуратура - Варна***

**ДОПУСНАТИ КАНДИДАТИ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| Вх. № ВСС-13043/30.10.2018 г. | Радослав Богомилов Лазаров | Заместник - окръжен прокурор на ОП – Варна, и.ф.административен ръководител – окръжен прокурор на Окръжна прокуратура - Варна |
| Вх. № ВСС-13123/31.10.2018 г. | Красимир Маринов Конов | Заместник - окръжен прокурор на ОП – Варна, и.ф.административен ръководител – районен прокурор на Районна прокуратура - Варна |

***Административен ръководител – районен прокурор на Районна прокуратура – Нова Загора***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| Вх. № ВСС-13268/02.11.2018 г. | Виолета Марчева Михайлова | Прокурор в Специализираната прокуратура |

**2.2. ОБЯВЯВА**, на основание чл. 194а, ал.4 от Закона за съдебната власт, списък с допуснатите кандидати за участие в избора по т. 2.1. на страницата на ВСС в Интернет.

**2.3. ПРЕДЛАГА** на Прокурорската колегия на ВСС да определи дати за провеждане на събеседване с допуснатите кандидати в процедури за избор на административни ръководители в органите на съдебната власт, както следва:

2.3.1. Окръжна прокуратура - Варна: 06.11.2019 г.;

2.3.2. Районна прокуратура – Нова Загора: 30.10.2019 г.

**2.4. ВНАСЯ** предложението по т. 2.3. в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-3. ОТНОСНО: Произнасяне по допустимостта на кандидатите - участници в процедура за избор на административен ръководител - окръжен прокурор на Окръжна прокуратура - Велико Търново, открита с решение на Прокурорската колегия на Висшия съдебен съвет по протокол № 11/10.04.2019 г. (обн. ДВ, бр. 33/19.04.2019 г.) и определяне на дата за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - окръжен прокурор на Окръжна прокуратура - Велико Търново, открита с решение на Прокурорската колегия на Висшия съдебен съвет по протокол № 11/10.04.2019 г. (обн. ДВ, бр. 33/19.04.2019 г.), следните кандидати:

***Административен ръководител – окръжен прокурор на Окръжна прокуратура – Велико Търново***

**ДОПУСНАТИ КАНДИДАТИ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| Вх. № ВСС-6004/16.05.2019 г. | Христо Николов Христов | Заместник окръжен прокурор на ОП – Велико Търново, и.ф.административен ръководител – окръжен прокурор на ОП – Велико Търново |
| Вх. № ВСС-6154/20.05.2019 г. | Мирослав Тодоров Овчаров | прокурор в ОП – Велико Търново |

**3.2. ОБЯВЯВА**, на основание чл. 194а, ал.4 от Закона за съдебната власт, списък с допуснатите кандидати за участие в избора по т. 3.1. на страницата на ВСС в Интернет.

**3.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатите кандидати в процедура за избор на административен ръководител – окръжен прокурор на Окръжна прокуратура – Велико Търново: 13.11.2019 г.

**3.4. ВНАСЯ** предложението по т. 3.3. в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-4. ОТНОСНО: Предложение от главния прокурор за определяне на изпълняващ функциите „административен ръководител - окръжен прокурор“ на Окръжна прокуратура - Ямбол, във връзка с изтичащ на 10.10.2019 г. мандат. *(вх. № ВСС-11501/27.09.2019г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. Предлага на Прокурорската колегия на Висшия съдебен съвет да определи, на основание чл. 175, ал. 4, изр. 2 от ЗСВ, Дойчин Иванов Дойчев – административен ръководител - окръжен прокурор на Окръжна прокуратура – Ямбол, за изпълняващ функциите „административен ръководител – окръжен прокурор“ на Окръжна прокуратура – Ямбол, с ранг „прокурор във ВКП и ВАП”, с основно месечно възнаграждение съгласно Таблица № 1 на ВСС, считано от 11.10.2019 г. до встъпване в длъжност на нов административен ръководител.

4.2. ВНАСЯ предложението в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-5. ОТНОСНО: Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 5 (пет) длъжности „прокурор“ във Върховна административна прокуратура, съгласно обявения конкурс, с решение на Прокурорската колегия на Висшия съдебен съвет по протокол № 6/21.02.2018 г. (ДВ, бр. 19/02.03.2018 г.)

Прокурорската колегия на Висшия съдебен съвет, с решение по протокол № 06/21.02.2018 г., обяви конкурс по реда на чл. 189, ал. 2 от ЗСВ за повишаване и заемане на 5 (пет) длъжности „прокурор" във Върховна административна прокуратура. Решението е обнародвано в брой 19 от 02.03.2018г. на Държавен вестник, като в 14-дневния срок за прием на документи заявления за участие в конкурса подават 87 (осемдесет и седем) кандидати. Въз основа на извършената по реда на чл. 191, ал. 3 от ЗСВ проверка на документите им, с решениe по протокол № 15/08.05.2018г., Комисията по атестирането и конкурсите към Прокурорската колегия на Висшия съдебен съвет (Комисията), се произнесе по допустимостта на кандидатите и утвърди списъците с допуснатите и недопуснатите кандидатите в конкурса, изм. и доп. с решение по протокол № 16/11.05.2018г. Видно от обявените списъци, от общия брой кандидати, недопуснатите са 4 (четирима), на основанието, че същите не отговарят в пълнота на изискването на чл. 191, ал. 1, изр. 1-во от ЗСВ, а именно не са прослужили минимум 3 (три) години на заеманата длъжност към датата на обнародване на решението за обявяване на конкурса в Държавен вестник. С оглед депозирана оставка от 1 (един) от допуснатите кандидати в конкурса, с решение по протокол № 22/25.07.2018г. Прокурорската колегия на Висшия съдебен съвет го освободи от длъжност, считано от 01.08.2018г., съобразно което участие в конкурсната процедура взимат 82 (осемдесет и двама) кандидати.

С решение по протокол № 27/24.10.2018г. Прокурорската колегия на Висшия съдебен съвет обяви поименния състав на конкурсната комисия провела конкурса, от който за редовни членове са определени, както следва: Ася Бориславова Петрова - заместник на главния прокурор при Върховна административна прокуратура, Чавдар Боянов Симеонов, Нели Димитрова Христозова - Трифонова - прокурори във Върховна административна прокуратура, Валентин Димитров Кирилов - представител на Комисията и прокурор във Върховна касационна прокуратура и доц. д-р Ралица Янкова Илкова - хабилитиран преподавател по наказателно право в Софийския университет „Св. Климент Охридски“. За резервни членове на комисията са определени: Петя Маринова Маринова – представител на Комисията и прокурор във Върховна касационна прокуратура, Виржиния Кръстева Димитрова - прокурор във Върховна административна прокуратура и проф. д.ю.н. Маргарита Иванова Чинова – хабилитиран преподавател по наказателно право в Бургаския свободен университет. На първото заседание на конкурсната комисия, проведено на 14.11.2018 г., членовете й единодушно определят за неин председател Ася Бориславова Петрова - заместник на главния прокурор при Върховна административна прокуратура.

С оглед обстоятелството, че 1 (един) от кандидатите в конкурсната процедура заема длъжност „съдия“ и желае да премине на длъжност в друг по вид орган на съдебната власт, съобразно изискването на разпоредбата на чл. 192, ал. 2 от ЗСВ, комисията провери познанията му за заемане на длъжността „прокурор“ във Върховна административна прокуратура чрез полагане на писмен изпит по конспект - насрочен и проведен на 17.12.2018г. В изпълнение на чл. 40, ал. 4 от Наредбата, при съставяне на общата оценка, с която кандидатът участва в крайното класиране, е включена и поставената оценка от писмения изпит.

Съгласно изискването на чл. 192, ал. 1 от ЗСВ, конкурсната комисия извърши класирането на кандидатите според общата оценка за притежаваните от тях професионални качества, формирана въз основа на резултатите от двата цифрови компонента, получени след извършената преценка по реда на чл. 40 от Наредба № 1/09.02.2017 г. Преценката на комисията по чл. 40, ал. 1 от Наредбата е основана на данните от атестационните формуляри на кандидатите от последното им атестиране, извършените проверки от ИВСС и от по-горестоящите органи на съдебната власт, както и информацията в кадровите им досиета. Проверката на комисията по чл. 40, ал. 2 от Наредбата е извършена въз основа на изисканите от комисията 6 (шест) дела и/или преписки по отношение на всеки кандидат, от които 3 (три) дела или преписки избрани от комисията въз основа на посочените данни в справките към заявленията за участие в конкурса, както и 3 (три) дела или преписки, избрани от съответния кандидат.

Видно от предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ, протоколите за работата на комисията и за избор на дела, становищата на Комисия по професионална етика към Прокурорската колегия на ВСС, видно от които класираните кандидати притежават необходимите нравствени качества за заемане на длъжността, Комисията счита, че конкурсната процедура е проведена при спазване на разпоредбите на Закона за съдебната власт и Наредба № 1/09.02.2017 г.

След изготвеното от конкурсната комисия класиране, петият по реда на класирането кандидат – Милена Атанасова Любенова – прокурор в Окръжна прокуратура – Добрич, депозира молба, с която уведомява Прокурорската колегия на Висшия съдебен съвет, че не желае да бъде назначена на длъжността „прокурор“ във Върховна административна прокуратура. С оглед постъпилата молба, Комисията счита, че същата следва да бъде съобразена, като при провеждане на гласуването, на мястото на прокурор Любенова, Прокурорската колегия на Висшия съдебен съвет следва да повиши в длъжност следващия по реда на класирането кандидат – Цветанка Димитрова Мачева – Борилова, за която има изготвено положително становище от Комисия по професионална етика към Прокурорската колегия на ВСС.

С оглед на гореизложеното и на основание чл. 193, ал. 2 от ЗСВ,

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА на Прокурорската колегия на Висшия съдебен съвет да проведе гласуване, като на обявените 5 (пет) длъжности „прокурор" във Върховна административна прокуратура повиши кандидатите по поредността на класирането, до попълване на свободните места.

5.2. Внася предложението в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-6. ОТНОСНО: Проект за изменение и допълнение на Правилата за работа на Прокурорската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА на Прокурорската колегия да приеме следните изменения и допълнения в Правилата за работата на Прокурорската колегия на Висшия съдебен съвет (приети с решение на ПК по Протокол № 6/15.06.2016 г., изм. и доп., решение на ПК по Протокол № 38 от 29.11.2017 г.; изм. и доп., решение на ПК по Протокол № 3/31.01.2018 г., изм. и доп., решение на ПК по Протокол № 15 от 06.06.2018 г., изм. и доп., решение на ПК по Протокол № 19 от 04.07.2018 г.), както следва:

6.1.1. В Член 9, ал. 1 изразът „2 (двама) прокурори, избрани пряко от Общото събрание на Върховната административна прокуратура“ се заменя с израза „1 (един) прокурор, избран пряко от Общото събрание на Върховната административна прокуратура“ и чл. 9, ал. 1 придобива следното съдържание:

„**Чл. 9. (Изм. – Протокол № 15 от 06.06.2018 г., изм. – Протокол № 19 от 04.07.2018 г., изм. – Протокол № 30 от 09.10.2019 г.)** **(1)** Комисията по атестирането и конкурсите се състои от 5 (петима) членове на Прокурорската колегия, 1 (един) прокурор, избран пряко от Общото събрание на Върховната административна прокуратура, 4 (четирима) прокурори, избрани пряко от Общото събрание на Върховната касационна прокуратура и 2 (двама) следователи, избрани пряко от Общото събрание на следователите в Националната следствена служба.“

6.1.2. § 7 от Преходните и заключителните разпоредби се допълва, като накрая на първото изречение се поставя запетая и се добавя изразът „изменени и допълнени с протокол № 30 от 09 октомври 2019 г.“ и § 7 придобива следното съдържание:

**„§ 7. (Изм. – Протокол № 3 от 31.01.2018 г., Протокол № 15 от 06.06.2018 г., доп. Протокол № 30 от 09.10.2019 г.)** Настоящите правила за работа на Прокурорската колегия на ВСС са приети на основание чл. 30, ал. 5, т. 16 от Закона за съдебната власт с решение на Прокурорската колегия по протокол № 6 от 15 юни 2016 г., изменени и допълнени с протокол № 38 от 29 ноември 2017 г., изменени и допълнени с протокол № 3 от 31 януари 2018 г., изменени и допълнени с протокол № 15 от 06 юни 2018 г., изменени и допълнени с протокол № 19 от 04 юли 2018 г., изменени и допълнени с протокол № 30 от 09 октомври 2019 г. Публикуват се на интернет страницата на Висшия съдебен съвет.“

6.2. ПРЕДЛАГА на Прокурорската колегия промените да бъдат отразени в Правилата за работата на Прокурорската колегия на Висшия съдебен съвет и да се публикуват на интернет страницата му.

*Мотиви: С цел оптимизация дейността на Комисията по атестирането и конкурсите, предвид предстоящите изменения в ЗСВ, предвиждащи промяна в условията и реда за атестиране, и отчитайки факта, че и през настоящия мандат Комисията е осъществявала правомощията си само с един представител на Върховна административна прокуратура, КАК счита, че численият й състав следва да бъде редуциран от 13 на 12, чрез намаляване броя на изборните членове, определени от Общото събрание на Върховната административна прокуратура, от двама на един.*

6.3. Внасяпредложението в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-7. ОТНОСНО: Определяне състава на Комисията по атестирането и конкурсите при Прокурорската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ДОПЪЛНИ състава на Комисията по атестирането и конкурсите при Прокурорската колегия с избраните до момента от Общите събрания на ВКП, ВАП и НСлС действащи прокурори и следователи, както следва:

- Таня Крумова Поповска - прокурор в Апелативна прокуратура – София;

- Емилия Пенева Пенева - прокурор във Върховна касационна прокуратура;

- Александър Димитров Лазаров - следовател в Национална следствена служба;

- Константин Любенов Тасков - следовател в Национална следствена служба.

7.2. Внася предложението в заседанието на Прокурорската колегия на ВСС, насрочено на 09.10.2019 г., за разглеждане и произнасяне.

Р-8. ОТНОСНО: Информация от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Вероника Костова Николова – кандидат за младши прокурор за учебната 2020 - 2021 година.

*(вх. № ВСС-11730/03.10.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. Приема за сведение информацията от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Вероника Костова Николова – кандидат за младши прокурор за учебната 2020 - 2021 година.

8.2. Материалите по преписката да се изпратят на отдел „Конкурси на прокурори и следователи" при АВСС за прилагане към документацията по конкурса.

Р-9. ОТНОСНО: Информация от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Даниела Максимова Маркова - кандидат за младши прокурор за учебната 2020 - 2021 година.

*(вх. № ВСС-11731/03.10.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. Приема за сведение информацията от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Даниела Максимова Маркова – кандидат за младши прокурор за учебната 2020 - 2021 година.

9.2. Материалите по преписката да се изпратят на отдел „Конкурси на прокурори и следователи" при АВСС за прилагане към документацията по конкурса.

Р-10. ОТНОСНО: Информация от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Елица Димитрова Иванова - кандидат за младши следовател за учебната 2020 – 2021 година.

*(вх. № ВСС-11731/03.10.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. Приема за сведение информацията от директора на Националния институт на правосъдието относно отлагане на задължителното първоначално обучение по чл. 249, ал. 1 от ЗСВ на Елица Димитрова Иванова – кандидат за младши следовател за учебната 2020 - 2021 година.

10.2. Материалите по преписката да се изпратят на отдел „Конкурси на прокурори и следователи" при АВСС за прилагане към документацията по конкурса.

Р-11. ОТНОСНО: Молба от Радослав Димов Димов - административен ръководител - районен прокурор на Софийска районна прокуратура за отправяне на искане за допускане на предварително изпълнение на решение на Прокурорската колегия на Висшия съдебен съвет по протокол № 27/11.09.2019 г., т.1.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. Внася молбата от Радослав Димов Димов - административен ръководител - районен прокурор на Софийска районна прокуратура, за отправяне на искане за допускане на предварително изпълнение на решение на Прокурорската колегия на Висшия съдебен съвет по протокол № 27/11.09.2019 г., т. 1, в заседанието на Прокурорската колегия на ВСС, насрочено за 09.10.2019 г., по компетентност.

ВЪЗРАЖЕНИЕ

В-1. ОТНОСНО: Възражение от Тодор Венциславов Тодоров - прокурор в Софийска районна прокуратура, срещу изготвената комплексна оценка във връзка с процедура по придобиване статут на несменяемост.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА на Прокурорската колегия на ВСС, на основание чл. 209, ал. 2 от ЗСВ, ДА ИЗСЛУША Тодор Венциславов Тодоров - прокурор в Софийска районна прокуратура поради постъпило възражение срещу изготвената му комплексна оценка.

1.2. КАНИ Тодор Венциславов Тодоров - прокурор в Софийска районна прокуратура в заседанието на Прокурорската колегия на Висшия съдебен съвет, насрочено за 30.10.2019 г., в 13:30 часа, за изслушване.

1.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Тодор Венциславов Тодоров - прокурор в Софийска районна прокуратура.

*Мотиви:*

*Прокурор Тодоров е подал възражение срещу изготвената от Комисията по атестирането и конкурсите комплексна оценка "Много добра" от атестиране за придобиване статут на несменяемост.*

*Възразява срещу поставената му оценка по специфичния критерий за атестиране в част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове, както и окончателните съдебни актове за връщане на делата за отстраняване на процесуални нарушения, и причините за това; брой уважени протести, потвърдените, изменените и отменените прокурорски актове при инстанционния и служебния контрол". Смята, че намаляването на оценката му по този критерий спрямо максимално допустимата е неправилно и следва да му бъде поставена оценка „5". Излага съображения за нисък брой обжалвани актове; липса на оправдателни присъди; липса на преценка от страна на КАК за основателността на отменените и върнати актове; висока индивидуална натовареност; максимално оценяване на посочения критерий при предходната атестация при еднакви показатели.*

*Комисията по атестирането и конкурсите след запознаване с депозираното възражение, счита същото за неоснователно по следните съображения:*

*За разлика от първите два общи критерия („правни познания и умения за прилагането им“ и „умение за анализ на правно-релевантните факти“), оценяващи качеството на работа на атестирания магистрат и които след отчитане на конкретните причини за отмяна или връщане на постановените прокурорски актове на прокурор Тодоров, са оценени с максимални оценки „5“, специфичният критерий в част V, т. 4 „Брой необжалвани прокурорски актове…" е преди всичко количествен и касае статистическото измерване на дейността на магистрата. Той е отделно регламентиран и въведен от закона критерий, който се отчита самостоятелно и именно при оценяването му КАК е взела предвид броя на постановените от атестирания прокурор Тодоров актове, броя на отменените и върнати, както и съотношението спрямо обжалваните, постановените и внесени в съда актове. При анализа на статистическите данни е взета предвид специализацията на дейността на прокурор Тодоров, видовете преписки и дела и тяхната правна сложност.*

*През разглеждания период са отменени общо 8 броя постановления по преписки, което представлява 18 % от проверените му актове и 0.6 % от постановените, които са общо 1298 бр.*

*Отменени са 5 акта по наказателни производства, чиито относителен дял съставлява 31 % от обжалваните и 1.1 % от постановените общо 454 постановления.*

*От внесените в съда за целия атестационен период общо 36 броя обвинителни акта и предложения за споразумения, върнати са 3 акта, което представлява 8 % от внесените. В абсолютни стойности броят на върнатите дела не е висок, но относителният им дял спрямо средните стойности за СРП и районните прокуратури в страната, съгласно годишните отчетни доклади на ПРБ сочат, че негативният резултат в работата на атестирания е не само по-висок, но в пъти превишава средните стойности за прокуратурата или страната:*

*- за 2014 г. 2-те върнати дела на прокурор Тодоров представляват 13.3 % от внесените 15 бр., при 8.9 % за СРП и 3.6 % за страната;*

*- за 2016 г. върнатият обвинителен акт представлява 25 % от внесените 4 бр., при 11 % за СРП и 4.3 % за страната.*

*Взет е под внимание и броят на внесените в съда протести – общо 20, от които 11 са уважени, 1 е неразгледан и 8 (или 40 %) са неуважени.*

*При наличие на невисок брой внесени в съда актове (общо 36 бр.) за продължителен времеви интервал от 5 години, обхващащ периода на настоящото атестиране, КАК счита, че не могат да бъдат игнорирани цитираните по-горе брой и процентното съотношение на отмените актове, върнати дела и неуважени протести и същите да обусловят максимална оценка по този критерий.*

*По отношение на твърденията за висока индивидуална натовареност следва да се отбележи, че Комисията е отчела всички обективни данни, свързани с този показател, вкл. и положителния факт за липса на просрочия в решаването на преписките и досъдебните производства, участията на атестирания като обучител и лектор в образователни програми, изготвяне на научни публикации и становища във връзка със законодателни промени, както и множество посещения на семинари, поради което по критерия „Умения за оптимална организация на работата" е определена максимално предвидената оценка „5" и в този смисъл възражението се явява неоснователно.*

*Комисията не споделя и твърденията за еднакъв резултат на статистическите данни при предварителното атестиране и настоящото такова. Така например, отменените актове по преписки в първия случай са били 5 бр., а при атестирането за несменяемост – 8 бр.; отменените актове по досъдебни производства са били 4 бр., а в настоящия случай са отчетени 5. Увеличение в статистиката се наблюдава и в броя на върнатите от съда досъдебни производства – от 1 бр. при предварителното атестиране, до общо 3 бр. при настоящото оценяване за несменяемост. Освен това, при този вид атестиране Комисията изхожда от разбирането за важните правни последици, които законът свързва с придобиването статут на несменяемост, като отчита и натрупания вече професионален опит, а оттук и по-голяма взискателност към работата на магистрата в сравнение с предварителното атестиране.*

*В заключение КАК счита, че не са налице основания за промяна на определената в цифрово изражение оценка по критерия в част V, т. 4 на ЕФА.*

1.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 209, ал. 4 от ЗСВ, предложената комплексна оценка от атестирането „МНОГО ДОБРА" на Тодор Венциславов Тодоров - прокурор в Софийска районна прокуратура.

1.5. ПРЕДЛАГА НА ПРОКУРОРСКАТА КОЛЕГИЯ НА ВСС Тодор Венциславов Тодоров - прокурор в Софийска районна прокуратура ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

1.6. ВНАСЯ предложението в заседанието на Прокурорската колегия на ВСС, насрочено за 30.10.2019 г., за разглеждане и произнасяне.

ЕДИННИ ФОРМУЛЯРИ

П-1. ОТНОСНО: Предварително атестиране на Гергина Василева Цанова - прокурор в Софийска районна прокуратура *(към момента на предложението младши прокурор в Софийска районна прокуратура).(вх. № ВСС-4215/01.04.2019г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРОВЕЖДА предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Гергина Василева Цанова - прокурор в Софийска районна прокуратура.

1.2. Предоставя, на основание чл. 205, ал. 1 от ЗСВ, на Гергина Василева Цанова - прокурор в Софийска районна прокуратура, резултатите от атестирането за запознаване.

П-2. ОТНОСНО: Предварително атестиране на Даниел Христов Сотиров - прокурор в Софийска районна прокуратура *(към момента на предложението младши прокурор в Районна прокуратура - Бургас).* *(вх. № ВСС-1914/12.02.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРОВЕЖДА предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Даниел Христов Сотиров - прокурор в Софийска районна прокуратура.

2.2. Предоставя, на основание чл. 205, ал. 1 от ЗСВ, на Даниел Христов Сотиров - прокурор в Софийска районна прокуратура, резултатите от атестирането за запознаване.

П-3. ОТНОСНО: Придобиване статут на несменяемост на Валентин Тодоров Кралев - прокурор в Районна прокуратура - Стара Загора.

*(вх. № ВСС-15551/18.12.2018 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРОВЕЖДА атестиране за придобиване статут на несменяемост, на основание чл. 196, т. 2 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Валентин Тодоров Кралев - прокурор в Районна прокуратура - Стара Загора.

3.2. Предоставя, на основание чл. 209, ал. 1 от ЗСВ, на Валентин Тодоров Кралев - прокурор в Районна прокуратура - Стара Загора, резултатите от атестирането за запознаване.

П-4. ОТНОСНО: Придобиване статут на несменяемост на Христина Запрянова Жисова - прокурор в Районна прокуратура - Хасково. *(вх. № ВСС-1794/08.02.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРОВЕЖДА атестиране за придобиване статут на несменяемост, на основание чл. 196, т. 2 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Христина Запрянова Жисова - прокурор в Районна прокуратура - Хасково.

4.2. Предоставя, на основание чл. 209, ал. 1 от ЗСВ, на Христина Запрянова Жисова - прокурор в Районна прокуратура - Хасково, резултатите от атестирането за запознаване.

П-5. ОТНОСНО: Придобиване статут на несменяемост на Милена Николова Гамозова - прокурор в Апелативна прокуратура - Варна.

*(вх. № ВСС-4246/02.04.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРОВЕЖДА атестиране за придобиване статут на несменяемост, на основание чл. 196, т. 2 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Милена Николова Гамозова - прокурор в Апелативна прокуратура - Варна.

5.2. Предоставя, на основание чл. 209, ал. 1 от ЗСВ, на Милена Николова Гамозова - прокурор в Апелативна прокуратура - Варна, резултатите от атестирането за запознаване.

П-6. ОТНОСНО: Придобиване статут на несменяемост на Мариана Недялкова Балджиева - прокурор в Софийска районна прокуратура. *(вх. № ВСС-3861/25.03.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРОВЕЖДА атестиране за придобиване статут на несменяемост, на основание чл. 196, т. 2 от ЗСВ, и ИЗГОТВЯ, на основание чл. 204а, ал.3, т.2 от ЗСВ, комплексна оценка „ДОБРА“ на Мариана Недялкова Балджиева - прокурор в Софийска районна прокуратура.

6.2. Предоставя, на основание чл. 209, ал. 1 от ЗСВ, на Мариана Недялкова Балджиева - прокурор в Софийска районна прокуратура, резултатите от атестирането за запознаване.

П-7. ОТНОСНО: Периодично атестиране на Яна Генчева Илиева - административен ръководител - районен прокурор на Районна прокуратура - Русе. *(вх. № ВСС-3530/18.03.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. Отлага разглеждането на т. П-7 за следващото заседание на Комисията.

П-8. ОТНОСНО: Периодично атестиране на Емилия Дамянова Янчева - заместник на административния ръководител - заместник-районен прокурор на Районна прокуратура - Шумен. *(вх. № ВСС-4843/15.04.2019г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРОВЕЖДА периодично атестиране, на основание чл. 196, т. 3 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Емилия Дамянова Янчева - заместник на административния ръководител - заместник-районен прокурор на Районна прокуратура - Шумен.

8.2. Предоставя, на основание чл. 205, ал. 1 от ЗСВ, на Емилия Дамянова Янчева - заместник на административния ръководител - заместник-районен прокурор на Районна прокуратура - Шумен, резултатите от атестирането за запознаване.

П-9. ОТНОСНО: Извънредно атестиране на Росен Кирилов Радев **-** прокурор в Специализираната прокуратура, във връзка с решения на КАК-ПК по протокол №01/15.01.2019 г., т. Р-7 и протокол №05/12.02.2019 г., т. П-14. *(вх. № ВСС-502/07.02.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРОВЕЖДА извънредно атестиране, на основание чл. 196, ал. 4 във вр. чл. 197, ал. 5, т. 2 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Росен Кирилов Радев **-** прокурор в Специализираната прокуратура.

9.2. Предоставя, на основание чл. 205, ал. 1 от ЗСВ, на Росен Кирилов Радев **-** прокурор в Специализираната прокуратура, резултатите от атестирането за запознаване.

П-10. ОТНОСНО: Извънредно атестиране на Румяна Димитрова Зайкова - Калеева **-** заместник на административния ръководител - заместник-районен прокурор на Районна прокуратура - Пловдив, във връзка с решение на КАК-ПК по протокол № 20/18.06.2019 г., т. Р-7.2.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРОВЕЖДА извънредно атестиране, на основание чл. 196, ал. 4 във вр. чл. 197, ал. 5, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Румяна Димитрова Зайкова - Калеева **-** заместник на административния ръководител - заместник-районен прокурор на Районна прокуратура – Пловдив.

10.2. Предоставя, на основание чл. 205, ал. 1 от ЗСВ, на Румяна Димитрова Зайкова - Калеева **-** заместник на административния ръководител - заместник-районен прокурор на Районна прокуратура - Пловдив, резултатите от атестирането за запознаване.

П-11. ОТНОСНО: Извънредно атестиране на Веселин Йорданов Гангалов **-** заместник на административния ръководител - заместник-окръжен прокурор на Окръжна прокуратура - Сливен, във връзка с решение на КАК-ПК по протокол № 20/18.06.2019 г., т. Р-7.2.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРОВЕЖДА извънредно атестиране, на основание чл. 196, ал. 4 във вр. чл. 197, ал. 5, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Веселин Йорданов Гангалов **-** заместник на административния ръководител - заместник-окръжен прокурор на Окръжна прокуратура – Сливен.

11.2. Предоставя, на основание чл. 205, ал. 1 от ЗСВ, на Веселин Йорданов Гангалов **-** заместник на административния ръководител - заместник-окръжен прокурор на Окръжна прокуратура - Сливен, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

П-12. ОТНОСНО: Предложение от административния ръководител на Окръжна прокуратура - София за повишаване на Мария Божидарова Стоянова - административен ръководител - районен прокурор на Районна прокуратура - Елин Пелин, с ранг „прокурор в ОП“, на място в по-горен ранг „прокурор в АП“. *(вх. № ВСС-11507/30.09.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мария Божидарова Стоянова - административен ръководител - районен прокурор на Районна прокуратура - Елин Пелин, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено на 16.10.2019 г., за разглеждане и произнасяне.

П-13. ОТНОСНО: Предложение от Петя Василева Василева - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх. № ВСС-11507/30.09.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Петя Василева Василева - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено на 16.10.2019 г., за разглеждане и произнасяне.

ПРЕДЛОЖЕНИЕ ЗА ПРЕДВАРИТЕЛНО АТЕСТИРАНЕ

П-14. ОТНОСНО: Предложение от административния ръководител на Районна прокуратура - Харманли за предварително атестиране на Таня Георгиева Александрова - прокурор в Районна прокуратура - Харманли.

*(вх. № ВСС-9235/30.08.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ОТКРИВА, на основание чл. 196, т. 1 от ЗСВ, процедура за предварително атестиране на Таня Георгиева Александрова - прокурор в Районна прокуратура - Харманли за периода 16.08.2016г.-16.08.2019г.

14.2. ВЪЗЛАГА на постоянната атестационна комисия при Апелативна прокуратура – Пловдив, на основание 204, ал. 1 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

П-15. ОТНОСНО: Предложение от административния ръководител на Районна прокуратура - Ботевград за периодично атестиране на Радка Симеонова Цекова - заместник на административния ръководител - заместник-районен прокурор на Районна прокуратура - Ботевград.

*(вх. № ВСС-11505/30.09.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. НЕ ОТКРИВА процедура за периодично атестиране на Радка Симеонова Цекова - заместник на административния ръководител - заместник-районен прокурор на Районна прокуратура - Ботевград, поради липса на законовите предпоставки.

*Мотиви: Съгласно разпоредбата на § 206, ал. 3 ЗСВ, изм. и доп. ДВ, бр. 49/12.06.2018 г. съдия, прокурор или следовател, назначен до влизането в сила на този закон, не се атестира периодично след получаване на две последователни положителни комплексни оценки по чл. 196, т. 3. Периодичните атестации, проведени до влизането в сила на този закон, се зачитат за атестиране по смисъла на чл. 196, т. 3, след придобит статут на несменяемост, независимо от реда на неговото придобиване.*

 *Видно от персоналните данни, прокурор Цекова е придобила статут на несменяемост по силата на закона, с оглед разпоредбата на чл. 129, ал. 3 от Конституцията на РБългария (обн. ДВ, бр. 56 от 1991 г., в сила до изменението й - ДВ, бр. 85 от 2003 г.), според която съдиите, прокурорите и следователите стават несменяеми след навършване на тригодишен стаж на длъжността, която заемат.*

 *С решение на Висшия съдебен съвет по протокол № 18/19.05.2011 г. е атестирана по реда на разпоредбите на ЗСВ (в сила от 2007 г)., с определена комплексна оценка „много добра". Съгласно § 129, ал. 3 от ЗИД на ЗСВ (ДВ, бр. 32 от 2011 г.) проведените процедури по атестиране по досегашния чл. 196, т. 1-5 до влизане в сила на този закон се смятат за периодично атестиране. С решение на ВСС по протокол № 3/22.01.2015 г. на прокурор Цекова е проведено периодично атестиране по реда на чл. 196, т. 2 ЗСВ (в сила от 2011 г.) и определена комплексна оценка „много добра".*

*С оглед гореизложеното, Комисията по атестирането и конкурсите счита, че в случая съобразно разпоредбата на § 206, ал. 3 ЗСВ ПЗР ЗИДЗСВ ДВ бр. 49/12.06.2018 г., процедура по периодично атестиране не следва да бъде открита, което не изключва възможността за провеждането на извънредно атестиране в бъдещ момент, с оглед регламентираните хипотези на чл. 197, ал. 5 ЗСВ.*

15.2. Да се уведоми административният ръководител на Районна прокуратура - Ботевград, за решението по т. 1.

П-16. ОТНОСНО: Предложение от административния ръководител на Районна прокуратура - Дупница за периодично атестиране на Анета Кирилова Стоева - заместник на административния ръководител - заместник-районен прокурор на Районна прокуратура - Дупница. *(вх. № ВСС-4227/02.04.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ОТКРИВА, на основание чл. 196, т. 3 от ЗСВ, процедура за периодично атестиране на Анета Кирилова Стоева - заместник на административния ръководител - заместник-районен прокурор на Районна прокуратура - Дупница за периода 11.10.2014г.-11.10.2019г.

16.2. Да се изискат от административния ръководител на Районна прокуратура - Дупница необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

16.3. Да се изискат от административния ръководител на Окръжна прокуратура – Кюстендил становище на Комисията по професионална етика към Окръжна прокуратура – Кюстендил, по реда на чл. 9, ал. 3 във връзка с ал. 2 от Правилата за организацията и дейността на комисиите по професионална етика в системата на Прокуратурата на Република България.

П-17. ОТНОСНО: Предложение от административния ръководител на Районна прокуратура - Бургас за периодично атестиране на Сузана Тодорова Чинева - Койнова - прокурор в Районна прокуратура - Бургас. *(вх. № ВСС-7671/21.06.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ОТКРИВА, на основание чл. 196, т. 3 от ЗСВ, процедура за периодично атестиране на Сузана Тодорова Чинева - Койнова - прокурор в Районна прокуратура – Бургас, за периода 08.10.2014г.-08.10.2019г.

17.2. ВЪЗЛАГА на постоянната атестационна комисия при Апелативна прокуратура – Бургас, на основание 204, ал. 1 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ДОПЪЛНИТЕЛНИ ТОЧКИ

П-18. ОТНОСНО: Периодично атестиране на Ваня Александрова Иванова - прокурор в Районна прокуратура - Свищов. *(вх. № ВСС-367/11.01.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 196, т. 3 от ЗСВ, да проведе периодично атестиране на Ваня Александрова Иванова - прокурор в Районна прокуратура - Свищов.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Ваня Александрова Иванова - прокурор в Районна прокуратура - Свищов.

18.3. ВНАСЯ предложението в заседанието на Прокурорската колегия на ВСС, насрочено на 16.10.2019 г., за разглеждане и произнасяне.

П-19. ОТНОСНО: Извънредно атестиране на Кичка Василева Пеева - Казакова - прокурор в Районна прокуратура - Пловдив, във връзка с решение на КАК-ПК по протокол № 20/18.06.2019 г., т. Р-7.2.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, т. 4 във вр. чл. 197, ал. 5, т. 1 от ЗСВ, извънредно атестиране на Кичка Василева Пеева - Казакова - прокурор в Районна прокуратура – Пловдив.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 197, ал. 6 от ЗСВ, комплексна оценка от атестирането „МНОГО ДОБРА" на Кичка Василева Пеева - Казакова - прокурор в Районна прокуратура – Пловдив.

19.3. ВНАСЯ предложението в заседанието на Прокурорската колегия на ВСС, насрочено на 16.10.2019 г., за разглеждане и произнасяне.

П-20. ОТНОСНО: Периодично атестиране на Руси Ненчев Русев - прокурор в Окръжна прокуратура - Сливен. *(вх. № ВСС-5654/09.05.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРИЕМА ИЗЦЯЛО определената от Постоянната атестационна комисия при Апелативна прокуратура - Бургас, оценка за атестиране на Руси Ненчев Русев - прокурор в Окръжна прокуратура - Сливен.

20.2. ПРОВЕЖДА периодично атестиране, на основание чл. 196, т. 3 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Руси Ненчев Русев - прокурор в Окръжна прокуратура - Сливен.

20.3. Предоставя, на основание чл. 205, ал. 1 от ЗСВ, на Руси Ненчев Русев - прокурор в Окръжна прокуратура - Сливен, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ДАНИЕЛА МАШЕВА